Lucia Gubiková

Lucia Gubiková (* 11. február 1993, Michalovce), slovenská hádzanárska reprezentantka, hrajúca na poste brankárky. Je odchovankyňou a hráčkou Iuventy Michalovce.

Kariéra
Je reprezentantkou Slovenska v kategóriach mládeže (juniorky; predtým aj kadetky) a v septembri 2010 prvýkrát vo svojej kariére už ako sedemnásťročná reprezentovala v kategórii žien v sérii troch priateľských stretnutí s Bieloruskom.

Hádzanej sa počas celej doterajšej kariéry venovala v rodných Michalovciach v tamojšej Iuvente. Prvé stretnutia v družstve žien odchytala už v jarnej časti sezóny 2008/09. V nasledujúcej sezóne vytvorila stabilnú brankársku dvojicu so skúsenou Ingrid Kudročovou. Tento stav platí aj teraz v jesennej časti sezóny 2010/11.

Úspechy v klube v rámci majstrovstiev SR
2006/07: majsterka SR v kategórii mladšieho dorastu a strieborná v kategórii starších žiačok
2007/08: strieborná v kategórii starších žiačok
2008/09: strieborná v kategórii žien a staršieho dorastu a bronzová v kategórii mladšieho dorastu
2009/10: strieborná v kategórii žien a mladšieho dorastu a bronzová v kategórii staršieho dorastu

Úspechy v reprezentácii
2009: strieborná na X. Európskych olympijských hrách mládeže do 17 rokov (EYOF) vo fínskom Tampere v roku 2009 po semifinálovom víťazstve nad HolandskomOficiálna stránka Slovenského zväzu hádzanej o postupe slovenských kadetiek do finále turnaja na X. EYOF v Tampere a finálovej prehre s RuskomOficiálna stránka Slovenského zväzu hádzanej o finálovej prehre slovenských kadetiek X. EYOF v Tampere s Ruskom

Referencie

Kategória:Slovenskí hádzanári
Kategória:Osobnosti z Michaloviec
Kategória:HK IUVENTA Michalovce